《出门出》
清代·李佳

十五出门出，父母泣中堂。二十出门出，妻子悲空房。

三十出门出，儿女牵衣裳。出门既已苦，况复道路长。

道路三万里，不复见家乡。黄金络马头，青丝为马缰。

出出从此去，已去休旁皇。上堂别父母，父母愁未央。

入房别妻子，妻子悲断肠。出门别儿女，儿女询归装。

此去三万里，远道殊茫茫。黄河无舟楫，深山多虎狼。

绝域不通书，谁复知死亡。家居何不乐，耽此道路长。

作者简介：清江苏丹徒人，字彦公，一字瘦生。诸生。家贫力学，尝辑《友生集》。有《独诵堂诗文》。